Խժիշկ

Խժիշկ, գյուղ Արևմտյան Հայաստանում, Վանի վիլայեթի Թիմարի գավառում։ Գտնվում էր Վան քաղաքից 36 կմ հյուսիս-արևմուտք, Վանա լճի արևելյան այգեվետ ափին։

Պատմություն 
Խժիշկում պաշտոնավարել է գրիչ, նկարիչ, տաղասաց եպիսկոպոս Զաքարիա Գնունյանցը (XVI դար)։ Բնակիչները բռնությամբ տեղահանվել և բնաջնջվել են 1915 թվականի Մեծ եղեռնի ժամանակ։ Փրկվածները բնակություն են հաստատել Արևելյան Հայաստանում։

Բնակչություն 
1909 թվականին ուներ 110 տուն հայ բնակիչ։

Տնտեսություն 
Զբաղվում էին երկրագործությամբ, անասնապահությամբ և արհեստներով։

Պատմամշակութային կառույցներ 
Խժիշկն ուներ Ս. Ստեփանոս անունով եկեղեցի։

Կրթություն 
Գյուղում գործում էր հայկական վարժարան։

Աղբյուրներ 
 «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
 Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Տես նաև 
 Վանի նահանգի հայաբնակ բնակավայրեր

Ծանոթագրություններ 

Արևմտյան Հայաստանի գյուղեր